«Tenerife és el més important, però és clar que volem passar» - Diari de Girona\n«Tenerife és el més important, però és clar que volem passar»\nFrancisco demana un equip «competitiu» per guanyar a Segòvia tot i admetre que té un ull posat en el partit de Lliga d'aquest proper dilluns\ncarles rosell girona 17.12.2020 | 01:23\nFrancisco Rodríguez va valorar el duel d'aquesta tarda al camp de la Gimnástica Segoviana.\n«És un partit de Copa i com és lògic utilitzarem els jugadors que menys participen a la Lliga. No crec que sigui una oportunitat per a ells perquè també han jugat molts minuts i han sigut importants. Però en les últimes jornades no han tingut tantes oportunitats i els tocarà jugar. No em demostraran res, ja els conec. I respecte els nanos del filial, alguns d'ells ja han debutat i fins i tot han sigut titulars a Segona. Els tocarà ajudar l'equip per superar un rival complicat i difícil».\n«És un partit diferent, es tracta d'una eliminatòria que no té res a veure amb el que ens hem trobat fins ara. El rival duu nou victòries consecutives en nou partits. És un equip molt ben treballat que ens posarà les coses ben difícils. Com li passa a qualsevol equip de Segona en una eliminatòria així. Haurem de posar tot de la nostra part per superar-la».\n«Els he demanat que siguin competitius. Alguns d'ells tenen possibilitats de jugar a Tenerife i estic segur que alguns ho faran. Ningú m'ha de demostrar res, com he dit abans. És un partit que encarem amb molt de respecte i humilitat contra un molt bon rival. Els que venim de baix sabem que és molt important anar passant rondes i això és el que els exigiré als jugadors».\nCOM FER L'ONZE\n«Soc molt sincer i no enganyo a ningú. Jo he de pensar en el partit de Tenerife, perquè anem molt justos. L'Enric (Franquesa) és ara mateix l'únic lateral esquerre que tenim. El que he de fer és equilibrar l'onze en funció del jugador que poden participar».\n«He de pensar en el proper dilluns, perquè és el partit més important. Si hagués de decidir, marxaria allà directament. Però la Copa és una competició que a tothom li agrada jugar. Treuré el millor onze i tindré els millors canvis. Per això viatja molta gent del primer equip. El que volem és passar, tot i ser realistes perquè el partit més important, perquè ho requereix el moment, és el Tenerife. Volem avançar per respecte a la competició i també al rival que tindrem al davant».\n«Segueixo també el futbol semiprofessional. El viatge és una mica incòmode, perquè acabem la Lliga abans de les vacances a Tenerife, però ho hem assumit. Li tenim molt de respecte al rival. L'he vist en video, és un equip ben treballat. Té 27 punts de 27 possibles i això diu molt a favor de com està fent les coses».\n«Soc sincer. M'agradaria posar-ne més perquè tots estan preparats. Hi ha jugadors del filial que tenen condicions per arribar algun dia a ser del primer equip. Però la competició ens marca unes regles i han de jugar set del primer equip. No ens pot agafar això en fora de joc. Joves com Terrats o Ibra Kébé, són futbolistes que ja han tingut minuts a la Segona Divisió A».\nLa propera Copa, per Reis.


Destacats del ple de febrer 2013\nDestacats del ple. Estrasburg, 4 al 7 de febrer de 2013\nEl debat sobre el futur d'Europa amb François Hollande, el pressupost de la UE per al 2014-2020, la reforma de la Política Pesquera Comuna, la reducció del soroll dels vehicles motor i el debat amb el president de Tunísia, Moncef Marzouki, són alguns dels principals temes de la sessió plenària del Parlament Europeu que se celebrarà de dilluns 4 a dijous 7 a Estrasburg.\nDebat sobre el futur d'Europa amb François Hollande\nEl president de França, François Hollande, analitzarà dimarts vinent, 5 de febrer, de les 10:30 a les 12:30, amb els líders dels grups polítics el futur de la UE i de la zona euro, la crisi econòmica i el pressupost de la Unió per al període 2014-2020. La intervenció de l'exèrcit francès a Mali i els plans de convocar un referèndum sobre la UE al Regne Unit són altres dels assumptes que centraran un debat en el qual també hi participarà el president de la Comissió, José Manuel Durao Barroso. François Hollande i el president del Parlament Europeu, Martin Schulz, oferiran una roda de premsa a les 12:30 que podrà seguir-se en directe per EbS+ i webstream.\nDebat: Dimarts 5 de febrer;\nProcediment: Debat sobre el futur de la UE.\nDebat i roda de premsa en directe per EbS+, dimarts 5 de febrer >>\nEl pressupost de la UE per 2014-2020\nEls eurodiputats debatran dimecres, 6 de febrer, a partir de les 9:00 amb la Presidència Irlandesa i la Comissió Europea el pressupost de la UE per al període 2014-2020. Els dies 7 i 8 de febrer té lloc a Brussel·les un Consell Europeu extraordinari que se centrarà en el Marc Financer Plurianual per al proper septenni. El Parlament Europeu ha advertit en diverses ocasions que no acceptarà una gran reducció en relació a la proposta inicial de perspectives financeres i l'aprovació de per part dels eurodiputats és imprescindible per a la seva adopció. El president de la comissió de Pressupostos, Alain Lamassoure (PPE, França) oferirà una roda de premsa dimecres 6 de febrer a les 10:00.\nDebat: Dimecres 6 de febrer;\nRoda de premsa amb Alain Lamassoure, dimecres 6 de febrer a les 10:00 >>\nAnàlisi Anual de Creixement: efectes negatius de la consolidació pressupostària\nEls 27 Estats membres i la Comissió Europea han d'avaluar els efectes negatius de la consolidació fiscal sobre el creixement i l'ocupació, especialment en els països en recessió, segons destaca l'informe de la comissió d'Ocupació i Afers Socials del Parlament Europeu sobre l'Anàlisi Anual de Creixement, elaborat per l'espanyola Verónica Lope (PPE). El text, que el ple votarà dijous, demana a la Comissió que revisi les seves recomanacions econòmiques als Estats membres. Debat: Dimarts 5 de febrer;\nVot: Dijous 7 de febrer;\nPonent: Verónica Lope (PPE, Espanya).\nInforme sobre ocupació i aspectes socials en l'anàlisi del creixement 2013 (EN) >>\nUna nova Política Pesquera Comuna\nEl Parlament Europeu es pronunciarà dimecres, 6 de febrer, sobre la reforma de la Política Pesquera Comuna, que pretén garantir la subsistència del medi marí mitjançant una pesca sostenible. Els diputats defensen la prohibició gradual dels descarts (captures no desitjades que es tiren al mar) a partir de 2014 i l'eliminació de la sobrepesca, amb l'objectiu de recuperar les poblacions de peixos d'aquí al 2020. La nova Política Pesquera Comuna entrarà en vigor al 2014 i substituirà l'actual, vigent des de 2002. Dimecres a les 14:30 tindrà lloc una roda de premsa amb la ponent, l'alemanya Ulrike Rodust (S&D), que podrà seguir-se per webstream.\nVot: Dimecres 6 de febrer;\nProcediment: Codecisió, primera lectura;\nPonent: Ulrike Rodust (S&D, Alemanya).\nRoda de premsa amb Ulrike Rodust, dimecres 6 de febrer a les 14:30 >>\nInforme sobre la Política Pesquera Comuna (ES) >>\nMillor accés als medicaments genèrics\nEls diputats votaran dimecres, 6 de febrer, una directiva que imposa als països de la UE terminis per decidir els preus i reemborsaments dels medicaments. En el cas dels genèrics, el termini és més breu perquè els pacients puguin accedir ràpidament a aquests tractaments més assequibles. Les noves normes també busquen eliminar les barreres d'accés al mercat farmacèutic. Segons la posició de la comissió de Medi Ambient del Parlament Europeu, la nova norma, que modifica una directiva vigent des de fa més de 20 anys, establiria un límit de 60 dies perquè els Estats membres decideixin els preus i reemborsaments dels medicaments genèrics, amb la finalitat que els pacients disposin ràpidament d'aquests productes més barats. Els països tindrien un termini de 180 dies per fixar els preus i el nivell de reemborsament dels medicaments nous.\nDebat: Dilluns 4 de febrer;\nPonent: Antoniya Parvanova (ALDE, Bulgària).\nInforme sobre la regulació dels medicaments (ES) >> Noves mesures per reduir el soroll dels cotxes\nEls eurodiputats votaran dimecres, 6 de febrer, una proposta legislativa que busca reduir el nivell sonor dels vehicles de motor per protegir la salut dels ciutadans europeus. La proposta inclou mesures com la creació d'un sistema d'etiquetatge de soroll per als vehicles nous i estableix normes per a la fabricació de vehicles elèctrics i híbrids que siguin prou audibles per als vianants.\nPonent: Miroslav Ouzky (CRE, República Txeca).\nInforme sobre el nivell sonor dels vehicles de motor (ES) >>\nSessió solemne amb el president de Tunísia\nEl president de la República de Tunísia, Moncef Marzouki, farà un discurs davant del ple de l'Eurocambra dimecres al migdia. L'assemblea constituent tunisiana va presentar al gener un nou esborrany de Constitució, tot i que el paper de la religió i els drets de les dones continuen sent objecte de preocupació. El govern tunisià va anunciar el passat mes d'octubre que les eleccions legislatives i presidencials se celebrarien el juny d'enguany. A les 12:30 tindrà lloc una roda de premsa conjunta amb el president del Parlament Europeu, Martin Schulz, que podrà ser seguida per EbS+ i webstream.\nProcediment: Sessió solemne.\nDebat i roda de premsa en directe per EbS+, dimecres 6 de febrer >>\nEl Parlament Europeu votarà dimecres una resolució sobre l'eliminació i la prevenció de la violència contra les dones i les nenes. En un debat que tindrà lloc el dilluns, els diputats demanaran a la Comissió que expliqui quines mesures està duent a terme per eliminar totes les formes de violència contra les dones. A més, l'executiu comunitari haurà d'aclarir com contribueix la UE a la nova acció política i operativa a escala mundial per acabar amb la violència contra les dones.\nProcediment: Pregunta oral a la Comissió i resolució;\nPonent: Mikael Gustafsson (GUE/NGL, Suècia).\nPrevenció de la caça furtiva d'animals en perill d'extinció\nLa UE ha d'intensificar els seus esforços per prevenir la caça furtiva d'elefants i rinoceronts, segons una resolució que el Parlament Europeu votarà dijous. De la mateixa manera, els diputats reclamen una posició forta de la UE en la propera Convenció sobre el Comerç Internacional d'Espècies Amenaçades de Fauna i Flora Silvestres (CITES), que se celebrarà a Bangkok del 3 al 14 de març.\nProcediment: Pregunta oral al Consell amb debat i resolució.\nEls bancs han de concedir més préstecs a les PIMEs\nEls bancs que han rebut ajudes estatals o del Banc Central Europeu per pal·liar els efectes de la crisi haurien d'estar obligats a destinar una part dels seus préstecs a les petites empreses, subratllen els diputats en un informe que el ple votarà dimarts.\nVot: Dimarts 5 de febrer;\nPonent: Philippe de Backer (ALDE, Bèlgica).\nInforme sobre l'accés de les PIME al finançament (EN) >>\nE-mail: eulalia.martinezdealosmoner@europarl.europa.eu Tools


L'estrella del turisme rural: l'Agroturisme.\nA TuralGi ens diferenciem per ser la teva central de reserves de confiança oferint-te autèntiques cases de turisme rural, on respirar l'essència de la vida agrícola.\nBusca entre aquest llistat la casa que més t'agrada. T’oferim cases de lloguer complet i cases d'habitacions amb esmorzar, on gaudir de la proximitat amb els animals de granja.\nMolt recomanable tant si viatges en parella, amb els amics o amb la família i els nens, ja que moltes de les cases ofereixen la possibilitat de conèixer els animals de granja de ben a prop, recollir els ous de les gallines o aprendre una mica més sobre què mengen i com viuen els seus animals.\nUna experiència única que t'unirà amb la natura i les tradicions del camp.\nPoblació Bellver de Cerdanya Bordils Fornells de la Muntanya Fornells de la Selva Llabià Maià de Montcal Molló Montiró Pardines San Joan de les Abadesses San Joan de les Fonts Sant Andreu del Terri Sant Martí Vell Sant Mateu de Montengre Serra de Daró Torroella de Montgrí Urtx Viladrau Selecciona una opció per a veure'n els detalls\nCan Pujol - El Jou En ple Empordà, en un entorn tranquil, amb boniques i àmplies vistes, ideal per descansar i gaudir de la natura, entre Torroella de Montgrí i Ullastret, hi ha el petit poble de Serra de Daró on trobar... des de pers/nit23,75 € > Can Pujol - El Sedàs En ple Empordà, en un entorn tranquil, amb boniques i àmplies vistes, ideal per descansar i gaudir de la natura, entre Torroella de Montgrí i Ullastret, hi ha el petit poble de Serra de Daró on trobar... des de pers/nit23,75 € > Can Pujol - La Forca En ple Empordà, en un entorn tranquil, amb boniques i àmplies vistes, ideal per descansar i gaudir de la natura, entre Torroella de Montgrí i Ullastret, hi ha el petit poble de Serra de Daró on trobar... des de pers/nit23,75 € > Can Xisquet Al municipi de Viladrau, en el cor del Parc Natural del Montseny-Guilleries i envoltada de muntanyes, boscos, aigua i llegendes de tota mena, hi trobem Can Xisquet. La casa es troba a escassa mitja ho... des de pers/nit35 € > La Batllia La Batllia està ubicada a la comarca del Ripollès, a dos quilòmetres del municipi de Sant Joan de les Abadesses, en el vessant solell de la plana a la vall del riu Ter direcció Camprodon. La casa rura... des de pers/nit30 € > La Costa de Molló La casa rural La Costa de Molló la trobem a la Vall de Camprodon, una zona amb uns paisatges espectaculars. L’allotjament està a 30 quilòmetres de Ripoll, la capital de la comarca, a escassos cinc qui... des de pers/nit50 € > Mas Molera La casa rural Mas Molera es troba al nucli de Begudà, al municipi de Sant Joan les Fonts, al bell mig del Parc Natural dels Volcans de la Garrotxa, i a 5 km de la ciutat d’Olot. Es troba en un dels pa... des de pers/nit33 € > Mas Pou - Els Masos d'en Coll Al cor de l’Empordà, a tocar del massís del Montgrí i les Illes Medes, trobem els apartaments rurals Mas Pou que poden allotjar fins a quatre persones cadascun. Les tres cases, que es poden llogar sep... des de pers/nit25 € > Mas Ramades Al cor de l’Empordà, i a escassos minuts de les platges de l’Estartit, trobem Mas Ramades, una casa rural de lloguer d’habitacions, que també pot ser de lloguer íntegre, amb capacitat per a 15 persone... des de pers/nit40 € > Mas Ribas L’allotjament rural Mas Ribas el trobem a Montiró, un petit nucli del poble de l’Armentera molt a prop de Ventalló, en ple cor de l’Alt Empordà. És una casa rural de lloguer d’habitacions amb capacita... des de pers/nit49 € > Mas Riera I Prop dels Pirineus i de la plana de l’Empordà trobem Mas Riera I, un allotjament rural, amb capacitat per a vuit persones, on gaudireu de l’essència i l’encant dels seus 800 anys d’història. En entra... des de pers/nit28 € > Mas Riera II Prop dels Pirineus i de la plana de l’Empordà trobem Mas Riera II, un allotjament rural, amb capacitat per a cinc persones, on gaudireu de l’essència i l’encant dels seus 800 anys d’història. Disposa... des de pers/nit28 € >


Ball de la moixiganga de Sitges\nBall de la Moixiganga.\nBall religiós en el qual s’hi representen, mitjançant una sèrie de quadres o misteris executats a mode d’exercicis gimnàstics, la passió, mort i resurrecció de Crist.\nÉs un ball religiós en el qual s’hi representen, mitjançant una sèrie de quadres o misteris executats a mode d’exercicis gimnàstics, la passió, mort i resurrecció de Crist. És format per 15 balladors: 10 candelers -costers, mitgers, alts i baixos-, 4 bastaixos i el Crist, que és el personatge que centra tota l’acció imitativa.\nVestuari: pantalons i camisa blancs, fladellí de color vermell amb ribets blancs,armilles i barrets coberts de flors de veta, faixa i camalls vermells i espardenyes de vetes vermelles i blaves. Els bastaixos duen camisa de color vi, els camalls els porten lligats a la faixa de color negre i porten mocador al cap. Els candelers duen atxes o bastons envetats, i el Crist du un casquet en forma de creu enflocat de tarlatana.\nLa primera referència escrita data de 1853. A partir de llavors, apareix documentada en nombroses ocasions durant el segle XIX i principi del XX, a excepció d’alguns anys en què se sap que no va sortir, o bé no se’n té notícia. Des de 1924 ha participat, amb regularitat quasi absoluta, a la Festa Major. Només ha deixat de sortir en les comptades excepcions que van impedir la celebració de la Festa. Des de 1985 se’n fa càrrec l'Agrupació de Balls Populars de Sitges.\nFesta major en honor a Sant Bartomeu (23 i 24 d'agost).\nHomes en edat adulta.


Page 463 - Biblia Català TBS\ntari Xafan,  ll d’Assaliahu,  ll de Meixul·lam, a la casa de Jahveh, dient:\n4 Vés a trobar el gran sacerdot Hilquià, i que faci el recompte dels diners que s’han ingressat a la casa de Jahveh, que els guardians del llindar han recollit del poble,\n5 i que siguin lliurats a la mà dels que fan l’obra, dels que estan encar- regats de la casa de Jahveh, a   que aquests els lliurin als que fan l’obra a la casa de Jahveh, als que reparen els esvorancs de la casa:\n6 els fusters i els constructors i els que reparen les esquerdes, i per comprar fusta i pedres tallades per reparar la casa.\n7 I que no se’ls demani comptes dels diners lliurats a les mans, per- què ho fan amb  delitat.\n8 I el gran sacerdot Hilquià digué al secretari Xafan: He trobat el llibre de la Llei a la casa de Jahveh. I Hilquià donà el llibre a Xafan, i el va llegir. 9 I el secretari Xafan vingué al rei, i n’informà el rei, i digué: Els teus servents han aplegat els diners que s’han trobat a la casa, i els han lliu- rat a la mà dels que fan la feina, els encarregats de la casa de Jahveh.\n10 I el secretari Xafan informà el rei, dient: El sacerdot Hilquià m’ha donat un llibre. I Xafan el llegí da- vant del rei.\n11 I s’esdevingué, quan el rei escoltà les paraules del llibre de la Llei, que s’esquinçà els vestits.\n12 I el rei manà al sacerdot Hilquià, i a Ahicam,  ll de Xafan, i a Acbor,  ll de Micaià, i al secretari Xafan, i a Assaià, servent del rei, dient:\n13 Aneu a consultar Jahveh per mi i pel poble i per tot Judà, referent a les paraules d’aquest llibre que s’ha trobat, perquè gran és el furor de Jahveh que s’ha encès contra nosaltres, perquè els nostres pares no escoltaren les paraules d’aquest\n22:8 Dt 31:24 23:2 2Re 22:8\n2 Reis 22, 23\nllibre per fer d’acord amb tot el que fou escrit per a nosaltres.\n14 I Hilquià, el sacerdot, i Ahicam i Acbor i Xafan i Assaià anaren a la profetessa Huldà, muller de Xal·lum,  ll de Ticvà,  ll d’Harhàs, que tenia cura dels vestits, i habitava a Jerusalem, al segon barri, i parla- ren amb ella.\n15 I ella els digué: Així diu Jahveh, el Déu d’Israel: Digueu a l’home que us ha enviat a mi:\n16 Així diu Jahveh: Heus aquí, jo portaré mal sobre aquest lloc i sobre els seus habitants, segons totes les paraules del llibre que el rei de Judà ha llegit;\n17 perquè m’han deixat, i han fet pujar encens a altres déus per provocar-me a ira amb totes les obres de llurs mans, i el meu furor s’ha encès contra aquest lloc, i no s’apagarà.\n18 IdireualreideJudàqueusha enviat per consultar Jahveh: Així diu Jahveh, el Déu d’Israel, referent a les paraules que has escoltat:\n19 Com que el teu cor s’ha commo- gut i t’has humiliat davant Jahveh, en escoltar el que he parlat contra aquest lloc i contra els seus habi- tants, que havien de ser objecte de desolació i maledicció, i has esquin- çat els teus vestits i has plorat davant meu, jo també t’he escoltat –declara- ció de Jahveh.\n20 Per això, heus aquí, jo et recolliré amb els teus pares, i seràs recollit al teu sepulcre en pau, i els teus ulls no veuran cap dels mals que jo portaré sobre aquest lloc. I portaren la res- posta al rei.\nI el rei envià una convocatò-\nria, i s’aplegaren a ell tots els ancians de Judà i de Jerusalem.\n2 I el rei pujà a la casa de Jahveh, i amb ell tots els homes de Judà i tots els habitants de Jerusalem, i els


La Fundació Pilar i Joan Miró té nova marca corporativa i logo, Miró Mallorca – Fundació Miró Mallorca\nLa Fundació Pilar i Joan Miró té nova marca corporativa i logo, Miró Mallorca\nAvui comença una nova etapa. La presentació de la nova identitat corporativa i el nou web de la Fundació són motiu d'orgull per a tots els que fem possible que el desig de Miró sigui molt viu i present en el nostre dia a dia.\nBenvinguts al nou web de Miró Mallorca. La denominació social i fundacional de la Fundació Pilar i Joan Miró a Mallorca continua sent la mateixa, però ara també comptem amb una nova marca comercial i un nou logo, una nova identitat corporativa que es Miró Mallorca. Es tracta d’una adaptació als nous temps i un apropament als nous públics i les noves tecnologies. Hem creat una nova marca més moderna, pròxima, multilingüe i fàcil de recordar. En definitiva, mantenim l’essència de la Fundació, però ens apropem al nostre públic a través dels nous canals i formes de comunicació que tenim al nostre abast.\nAvui s’han presentat públicament tant la nova marca i logo de la Fundació, com el nou web que esteu visitant. Ha estat un camí llarg, però que ha valgut molt la pena donat els resultats obtinguts. El nou web serà, sens dubte, el nostre gran aparador, una de les nostres principals eines de comunicació i difusió. Per això hem volgut que fos un web dinàmic, interactiu, responsiu, atractiu i adaptat al s. XXI.


Amb el pas dels anys i amb la col·laboració de professionals diversos, l’empresa es diversifica. L’entrada a l’equip de Judit Montsonís en el recentment inaugurat Departament de Comptabilitat empeny l’empresa a uns nivells superiors d’ambició, entrant al món de la gestió de comunitats.\nL’empenta cap al creixement de gestió de patrimonis es desenvolupa amb la incorporació de Rafel Navarro, amb qui es crea el Departament de Manteniment. L’entrada d’Eusebi Solé i Toldrà (Sebi), l’actual director general, modula i encamina el que avui tots veiem com una empresa de serveis immobiliaris, sense desmerèixer altres persones que han fet possible la supervivència i els encerts durant molts anys de l’empresa al mercat.\nAvui els nostres professionals, capitanejats pel Sebi, assoleixen en diversos àmbits els reptes que l’empresa renova constantment.\nEns agrada el tracte senzill, la bona feina i sobretot assolir la satisfacció dels nostres clients.\nLa Mònica, responsable de l’àrea administrativa i de serveis privatius, organitza i atén totes les necessitats de l’empresa, dirigint cap on sigui millor la solució del tràmit en curs.\nLa Daniela atén totes les necessitats de les comunitats de veïns, fent el control, el seguiment i tot el que calgui per aconseguir els millors resultats d’exigència que ens imposem i que els nostres clients es mereixen.\nL’Imma, amb dilatada experiència dins el món immobiliari, digitalitza, facilita i ordena tots aquells documents que, una vegada transformats en dossiers, serveixen per controlar els comptes, presentar liquidacions i, en definitiva, saber sempre en què gastem i com ho gastem.\nEl Paulo assegura la vida de les propietats, tenint cura del manteniment i assegurant tot el que sigui necessari per al confort dels nostres clients.\nLa part comercial està assegurada amb la Julieta i el Fedor, que tenen contacte directe amb el client i ajuden a trobar una propietat, de lloguer o de compra, a molta gent.


Meliana ha presentat el projecte del futur centre de dia per a majors amb una inversió de 3,7 milions d´euros - Gent de l'Horta\nGent de l'Horta > Poblaciones de l'Horta > Meliana > Meliana ha presentat el projecte del futur centre de dia per a majors amb una inversió de 3,7 milions d´euros\nL’Ajuntament de Meliana ha presentat el projecte del futur centre de dia per a persones majors, amb una capacitat per a entre 60 i 100 persones, que forma part del pla conjunt entre la Generalitat, la Diputació i els municipis per a la construcció d’infraestructures socials.\nL´Alcalde Josep Riera ha explicat que “esta infraestructura era molt reclamada pel veïnat de Meliana i de la comarca, ja que hi ha un dèficit important a la zona de places públiques pel que fa a centres de dia, residències i altres equipaments socials. I ara ja estem fent-la possible gràcies al treball conjunt entre totes les administracions ”. Així, l’Ajuntament ha facilitat un solar de 4.000 m2 molt ben ubicat, envoltat de zones verdes, tocant a l’horta, pròxim també als nuclis de Foios i Albalat dels Sorells i ben comunicat, que ha sigut molt ben valorat per l’equip redactor del projecte.\nD’altra banda, la Diputació ha fet possible el finançament en dos anualitats, una per al projecte i la direcció de les obres, i l’altra per a la construcció de l’edifici, per un total de 3,7 milions d’euros. Finalment, la Conselleria d’Igualtat i Polítiques Inclusives garantirà la gestió posterior del servici\nNÚMERO MAYO 2010\nTags: Ajuntament de Meliana/Centre de Dia Meliana\nEntrada anterior: Meliana celebra la festivitat de Sant Antoni amb la cremà de la hoguera I la benedicció d´animals\nEntrada siguiente: Puçol construye un nuevo puente con fondos municipales que mejora la circulación en el casco urbano


Som conscients de la tasca que fas com a docent de la nostra Universitat.\nTambé sabem que molts de vosaltres esteu duent a terme estratègies docents que poden utilitzar eines digitals o no.\nDes del vicerectorat de Campus Digital i Transmèdia, juntament amb l’Oficina de Suport a la Docència, preparam un repositori d’experiències docents de la UIB i ens agradaria comptar amb tu.\nAquest repositori es publicarà en format web, amb el suport de textos, fotografies, vídeos i àudios, si cal.\nAmb això cercam poder compartir, amb el conjunt de docents de la UIB, el que estam fent entre tots i, alhora, servir com a exemple per a altres docents, també de la nostra Universitat, perquè els faciliti el desenvolupament de les seves iniciatives o treballar juntament amb vosaltres a partir de les vostres.\nT’animes a participar-hi? Si és així, emplena el formulari, abans del dia 9 de novembre de 2018; ens contes qui ets (o qui sou), un breu resum i tot el que creguis convenient com a suport a la teva experiència. Ens posarem en contacte amb tu per publicar la teva experiència.\nA part d’aquest repositori estam preparant la «Jornada d’Experiències Docents en la UIB», per al dia 31 de gener de 2019. Durant aquesta, compartirem els primers resultats, entre altres continguts relacionats amb experiències docents, estudiants i també professors.\nDirectora de Campus Digital\nDirector de l’OSD\nPS.: aprofitam l’ocasió per recordar-te que, des de Campus Digital, t’oferim tota una sèrie de serveis de suport a la docència usant eines digitals, que pots revisar des de la web http://campusdigital.uib.cat/Factoria/serveis-que-oferim/


Erasmus+: Viatjar per a formar-se - Centre d'Estudis Politècnics\nErasmus+: Viatjar per a formar-se\nEl programa Erasmus+ permet viatjar a l’estranger per a guanyar experiència professional i millorar els idiomes.\nL’estiu sempre s’espera amb ganes, ja que és sinònim de vacances. I les vacances fan pensar automàticament a viatjar, el gran desig de molta gent.\nDurant l’estiu augmenta el nombre de turistes a les ciutats i, si hi ha sort, pots ser tu qui visita una ciutat entre tantes destinacions diferents.\nViatjar per a formar-se\nPerò no només es viatja en vacances, una elecció cada vegada més comuna és viatjar per formar-se. La mobilitat a l’estranger és una opció per a completar la formació professional i personal de moltes persones.\nFormar-se en empreses, fer pràctiques, submergir-se en una realitat empresarial i social diferent, així com practicar idiomes és possible gràcies al programa Erasmus +.\nEl 78% dels participants en una enquesta difosa per la Comissió Europea, considera que haver pres part en el programa ofereix un avantatge competitiu a l’hora d’incorporar-se al mercat laboral. Per aquest motiu, la mobilitat internacional augmenta l’ocupabilitat dels estudiants.\nEls permet conèixer noves formes de treball i noves cultures per expandir el seu futur professional i personal.\nLa mobilitat internacional en el Politècnics\nAquests són alguns dels molts beneficis que la mobilitat internacional oferim als nostres alumnes. Impulsat des de l’any 2015, quan vam passar a formar part del programa Erasmus + de la Unió Europea amb la concessió de la Carta Erasmus d’Educació Superior (ECHE).\nMarc Marina, alumne del Politècnics que ha format part del programa, va voler començar la seva formació a l’estranger, ja que “sabia que haver estat 3 mesos treballant en un altre país m’obriria moltes portes i em donaria oportunitats que d’altra manera no hauria tingut”.\nD’altra banda, Misbah Yousaf, tècnica superior en Comerç Internacional (CINT), va participar en el Programa Erasmus + que oferim per realitzar les seves pràctiques.\nL’estudiant afirma que va posar en pràctica tot allò que va aprendre en el CFGS de Comerç Internacional, “com el treball en grup, tenir més paciència i a responsabilitzar-se de les tasques que havia de fer i el temps que li dedicava a tot això, de la forma més professional possible”. D’aquesta manera, va acabar “amb una visió una mica més clara d’allò que vol en el futur pròxim”.\nUna opció per a ampliar el teu futur professional\nDes de l’inici del programa el nostre alumnat i professorat cada curs mostra més interès. El nombre de mobilitats ha crescut any rere any, marcant una clara tendència a l’alça.\nEl professorat també s’implica en la mobilitat internacional i participa en estades que van des de l’aprenentatge per observació o impartició de classes en centres europeus a cursos de formació i períodes de formació pràctica en empreses.\nD’aquesta manera, s’amplia el coneixement tècnic, pedagògic i de llengua estrangera amb l’objectiu de millorar els estudis i beneficiar a tota la comunitat del centre, que cada vegada està més adaptada a les demandes europees i a la realitat internacional.\nS’han ampliat les relacions amb empreses en diferents països europeus i s’han establert convenis de col·laboració amb centres d’educació superior europeus. Augmentant així els nivells d’èxit educatiu i el nombre d’oportunitats d’educació i treball de qualitat.\nLa Generació Plurilingüe entra al Politècnics.\nFormació pensada pel món real.


Gavà 0 - Espanyol B 4\ndijous, 30 de juliol de 2015 10:39\nEl Gavà cau derrotat davant l’Espanyol B en el primer partit de la pretemporada (0-4)\nL’equip que dirigeix Juanma Pons encara està en procés d’acoblament i de fet la propera setmana rebrà a un nou jugador\nEl C.F. Gavà va inaugurar ahir la pretemporada a La Bòbila amb una derrota davant de l’Espanyol B per 0 gols a 4. Es tractava d’un partit amistós que havia de servir al tècnic gavanenc, Juanma Pons, per començar a configurar el que haurà de ser l’equip de la temporada 2015-2016.\nPons admet que aquest era “un partit molt exigent per ser el nostre primer partit ja que jugàvem contra un rival de superior categoria, però quan vaig planificar la pretemporada ja sabia que aquest seria un partit complicat per nosaltres, però també és el tipus de partit que t’obliguen a fer una major esforç i a agafar ritme, i per això el vaig planificar”. L’entrenador gavanenc treu ferro a aquesta derrota ja que el seu objectiu amb aquest partit és que “els jugadors agafin ritme i que competeixin en situació d’inferioritat”.\nHores d’ara, el Gavà disposa de 15 jugadors amb fitxa a l’espera de que la setmana que ve arribi un nou central esquerrà de Costa de Marfil. Es tracta de Mohy Gounerou, té 25 anys, fa 1,92 d’alçada, i pot jugar de central o de pivot. La idea de Pons és completar l’equip amb un parell de jugadors més i adverteix que “som un equip al que encara li queda molt treball per endavant ja que podem acabar sent un equip totalment nou i manca encara que els jugadors es vagin acoblant i es vagin coneixent, haurem de tenir una mica de paciència”. Amb aquest escenari, Pons té molt clar quin serà l’objectiu de la propera temporada 2015-2016: “estar el més a dalt possible, intentar ser ambiciosos tot i partir amb un equip nou”. El tècnic gavanenc recorda que “el més difícil era salvar l’equip l’any passat amb una situació tan complicada, i jo crec que aquest any amb més temps hem de ser capaços d’exprimir-nos i de mentalitzar-nos per tal d’intentar estar a dalt”.\nEl següent capítol de la pretemporada del Gavà s’escriurà el proper diumenge, 2 d’agost, a les 19:00h. a la Bòbila. Allà es disputarà el primer partit de la 1ª ronda de la Copa Catalunya que enfrontarà als de Pons amb el Castelldefels.\nDarrera actualització de dijous, 30 de juliol de 2015 13:32


Un videoaficionat enregistra el robatori a un cotxe a Palamós i enxampen el lladre - El Gerió Digital\nDijous, 10 de setembre de 2015 16:14h\nLes eines emprades en el robatori\nPels volts de les dues de la tarda del passat 4 de setembre, els agents de la comissaria de La Bisbal d'Empordà van tenir coneixement que s'havia produït un robatori dins d'un vehicle que es trobava estacionat a l'aparcament de la platja del Castell de Palamós. La víctima del robatori havia aparcat el seu cotxe pels volts de les onze del matí i en tornar de la platja es va trobar que algú li havia trencat el vidre petit de la porta davantera dreta. Tot l'interior del cotxe estava regirat i se li havien emportat el moneder, deu euros i l'assegurança del vehicle.\nArran de les investigacions, els mossos van saber que un testimoni havia presenciat i enregistrat tots els fets des de l'interior del seu cotxe. El testimoni va explicar als policies que havia vist com un home, que portava un objecte metàl·lic a les mans, trencava el vidre del cotxe i accedia a l'interior del turisme. Després de remenar l'interior i emportar-se el que volia, va marxar en un altre cotxe.\nMitjançant les seves declaracions i les imatges que havia enregistrat, els mossos van poder detenir l'autor del robatori. Quan van enxampar-lo, dins de la bossa van trobar una gorra i unes ulleres que havia portat en el moment dels fets. A dins del seu cotxe també van localitzar una navalla, una eina multiús, claus de roda i una barnilla, uns objectes que s'utilitzen per trencar vidres i doblegar portes.\nEl lladre, de 52 anys, de nacionalitat espanyol i veí de Sant Feliu de Guíxols, amb múltiples antecedents, va passar el dia 7 de setembre a disposició del Jutjat d'instrucció en funcions de guàrdia de La Bisbal d'Empordà, que va decretar la seva llibertat amb càrrecs.


Els particiants en la Marxa de Ponent fan un toc d'atenció als polítics catalans\nL'organització ha explicat que en la sortida de Fraga la Guàrdia Civil va identificar els conductors que van arribar amb els seus cotxes particulars, així com el xòfer d'un dels autocars llançador que es van posar a disposició dels participants\nponent els als marxa catalans fan\nEls participants a la Marxa de Ponent a Alcarràs @AnnaBerga\nLa Marxa de Ponent, organitzada per l'ANC amb el suport d'Òmnium i de l'AMI, va arrencar a les 6 del matí a Fraga, a Osca, amb una cinquantena de participants. En aquest punt de sortida, l'organització ha explicat que la Guàrdia Civil va identificar els conductors que van arribar amb els seus cotxes particulars, així com el xòfer d'un dels autocars llançador que es van posar a disposició dels participants.\nLa marxa, de 27 quilòmetres, es va enfilar per l'autovia A-2 fins a l'hotel Casa Miquel d'Alcarràs, on es va afegir un centenar de persones que van comença el recorregut des de 'Lo Casino' d'aquesta població, punt de votació de l'1-O on hi va haver càrregues policials.\nLa marxa va agafar de nou l'A-2 en direcció al Jardiland, als afores de Lleida. Des d'aquí, es va dur a terme el darrer tram de 7 quilòmetres fins a arribar a l'EOI, un dels punts de votació l'1 d'octubre de 2017 on també hi va haver càrregues policials.\nEl membre del secretariat nacional de l'ANC, Jordi Alsina, s'ha mostrat satisfet amb la resposta dels participants, més de 300 inscrits, i ha explicat que la caminada vol "reivindicar l'1-O i homenatjar a tots els represaliats". A la vegada, però, també vol "interpel·lar la classe política perquè tirin endavant" i culminin el procés d'independència de Catalunya.\nSi no es veuen capaços de tirar endavant que donin un pas al costat perquè amb la gent valenta que estem avui a les tres marxes ho aconseguirem\nFrancesc Mata, veí de Torres de Segre, explica que ha assistit a la marxa per "reivindicar l'esperit de l'1-O". Tot i que s'ha mostrat partidari de fer accions "més definitives i permanents" diu que cal continuar sortint al carrer per "fer sentir la nostra veu". Isabel Barbé, defensa que cal estar "fermes, dempeus, i continuar la lluita per la independència". Aquesta veïna de Lleida també s'ha mostrat escèptica amb la Taula de Diàleg per resoldre la crisi política.\nNo sé si és ingenuïtat, però entre les dues parts hi ha un desequilibri que fa fredor. No crec que siguem tan innocents com per creure el que ens diuen de Madrid, jo no m'ho crec\nA la marxa també hi van participar alguns veïns de Fraga, que han reivindicat que aquesta població de la Franja "té molt a veure" amb Catalunya. "Som un grup que tenim sentiments independentistes i que venim perquè hi tenim molt a veure, ens agermana la llengua, la cultura, tot", ha indicat.\nL'emergència climàtica, protagonista de la Mostra d’Humor Gràfic Humoràlia


Banca i armes, amistats perilloses - Notícies - Coordinadora d'ONG Solidàries\nBanca i armes, amistats perilloses\nL'informe «La banca armada. Inversiones explosivas de bancos y cajas», elaborat per Jordi Calvo, del Centre Delàs d'Estudis per la Pau de Justícia i Pau, revela que el BBVA i el Santander són els majors finançadors dels fabricants d'armes a l'Estat espanyol. L'estudi fa una crida a la ciutadania a buscar entitats financeres alternatives.\nEl Centre Delàs presenta un nou informe que evidencia el pes de les sentanta entitatts financeres que operen a Espanya en el finançament del negoci de les armes. Segons el Centre Delàs d'Estudis per la Pau, l'Observatori del Deute en la Globalització i SETEM, el BBVA ha participat en el negoci de les armes amb un volum total de 1.824 milions d'euros durant els últims deu anys.\nLa creativitat a l'hora d'implicar-se en aquest tipus d'indústria és notable: participacions accionarials en empreses, concessions de crèdits, comercialització de bons i pagarés, fons d'inversió i finançament de les exportacions...A l'Estat espanyol, el negoci de les armes supera els 4.000 milions d'euros. Només les exportacions ja suposen uns mil milions. La vinculació entre sector públic i privat també és al punt de mira de l'informe i posa com a exemple que Pedro Morenés, actual ministre de Defensa, va ser conseller de diverses empreses militars com Instalaza, que fabricava les bombes de dispersió, actualment prohibides.\nEl BBVA ocupa la primera posició en el rànquing de la banca armada espanyola>>\nUn membre de la campanya "BBVA sense armes" intervé a la junta d'accionistes del banc per denunciar que ocupa el primer lloc en el rànquing de la banca armada espanyola


Restaurant Masia Gibert\nEl proper Dissabte 13 de Juny de 2015 organizem una Trobada de Col·leccionistes de Xapes de Cava.\nDe bon matí podreu esmorzar a la masia, per afagar forces. Us oferim el nostre esmorzar de forquilla;\nconsistent d'alguns dels nostres millors guisats o carns a la brasa. Tot seguit, farem l'intercanvi de xapes\nde cava a la terrassa del Lledoner. La trobada durarà fins les 13.00h, així que podeu venir durant tot el matí.\nNo us ho perdeu i enrecordeu-vos de portar les vostres xapes de cava!!\nPer més informació: 937646035 / info@masiagibert.cat\nPublicat per Masia Gibert a 20:14 Cap comentari:\nEtiquetes de comentaris: Cava, Esmorzars, Intercanvi, Xapes\nPer la canalla també tenim menú, a part de tota la zona d'esbarjo que disposem.\n(a triar un plat)\nLLOM ARREBOSSAT AMB PATATES\nBUTIFARRA A LA BRASA AMB PATATES\nPOLLASTRE A LA BRASA AMB PATATES\nPOSTRE PÀ TORRAT\nAIGÜES MINERALS I REFRESCS\n937646035 / info@masiagibert.cat\nPublicat per Masia Gibert a 13:00 Cap comentari:\nEtiquetes de comentaris: canalla, Menús, nens\nAquest és el nostre menú de dilluns a divendres!\nPEU DE PORC AMB CARGOLS\nLLONCES DE PORC\nPÀ TORRAT VI I AIGÜES MINERALS POSTRE\nPublicat per Masia Gibert a 18:52 Cap comentari:\nEtiquetes de comentaris: menú diari, Menús\nFem menús per grups a partir de només 15 € / persona! Diga'ns quin és el vostre pressupost i nosaltres t'enviem les propostes.\nTenim diverses sales privades a la seva disposició amb un ampli aforament. A més, disposem d'aparells musicals per finalitzar el vostre àpat saltant i ballant fins que el cos aguanti.\nPublicat per Masia Gibert a 14:42 Cap comentari:\nEtiquetes de comentaris: Grups, Menús\nAquest és el nostre menú per caps de setmana i dies festius!\nTIMBAL D’ESCALIVADA AMB VINAGRETA DE FRUITS SECS\nREMENAT DE BOLETS AMB ALLS TENDRES\nROVELLONS SALTEJATS AMB CANSALADA\nCREMA DE CARBASSA AMB CRUIXENT DE PERNIL\nDOURADA A LA PLANXA\nSECRET DE PORC AMB SALSA\nPublicat per Masia Gibert a 16:00 Cap comentari:\nEtiquetes de comentaris: Caps de setmana, Festius, Menús\nRevetlla de Cap d'Any 2010\nSopar de la Revetlla de Cap d'any 2010 del Restaurant Masia Gibert\nAmanida de Tardor amb Bolets de temporada a la Vinagreta al Xerès\nFilet de Vedella al Pebre amb Guarnició\nVi Blanc d'agulla René Barbier Petillan\nVi negre D.O. Rioja\nMúsica fins a la matinada\nPreu: 50 € (I.V.A. Inclòs)\nReseves: 93 764 60 35\nPublicat per Masia Gibert a 15:31 Cap comentari:\nEtiquetes de comentaris: Cap d'Any, Menús, Revettles


Formació cooperativa al Raval\nInici » Agenda » Formació cooperativa al Raval\nEl Teb C/ dels Salvador, 6Barcelona\nCoòpolis, l'Ateneu Cooperatiu de Barcelona, ofereix una formació sobre el cooperativisme i l'economia social i solidària, al barri del Raval de Barcelona. Seran tres sessions, el 23 i 30 de març i el 6 d'abril.\nCurs Inici: 23/03/2017 a les 17:00 Final: 06/04/2017 a les 20:00\nAquesta formació es realitzarà a la seu del Teb (C/ dels Salvador, 6. Barcelona), els dijous 23 i 30 de març i 6 d'abril, de 17.00 a 20.00 hores.\nCada sessió se centrarà en un tema concret, relacionat amb el cooperativismes i l'economia solidària.\nDijous 23 març: Introducció a l'Economia Social i Solidària\nResolució de necessitats en una economia plural\nDijous 30 març: Com constituir una cooperativa de treball?\nDijous 6 d'abril: Els ecosistemes cooperatius locals\nQuè és la intercooperació? Tipus, mercat social i grups cooperatius\nCasos pràctics i formes d’articulació\nCoòpolis, l'Ateneu Cooperatiu de Barcelona, és un dispositiu de foment i promoció de l'Economia Social i Solidària a la ciutat de Barcelona. En el marc de la Xarxa d'Ateneus Cooperatius de Catalunya, s'orienta prioritàriament a la creació de noves cooperatives així com a la generació de llocs de treball en cooperatives existents.


El lleidatà Saül Craviotto, ambaixador de Mans Unides, viatja a Moçambic | Bisbat de Lleida\nEl lleidatà Saül Craviotto, ambaixador de Mans Unides, viatja a Moçambic\nInici » El lleidatà Saül Craviotto, ambaixador de Mans Unides, viatja a Moçambic\nEl piragüista olímpic lleidatà Saül Craviotto viatjarà la propera setmana a Moçambic com a ambaixador de Mans Unides. En concret anirà a Amatongas, al centre del país africà, per participar en diverses activitats relacionats amb projectes educatius per a 1.200 nois i noies, als quals Mans Unides dóna suport a la zona.\nAmb el seu viatge podrà conèixer a fons les diverses facetes a les que atén el projecte. A més de jugar a futbol amb els joves, Craviotto durà a terme alguna activitat aquàtica amb els petits i, aprofitant la seva faceta de guanyador del programa de televisió Masterchef Celebrity, impartirà una classe de cuina a les instal·lacions de l'internat.\nTambé participarà en activitats agrícoles i ramaderes a l'hort i als estables i corrals del projecte, on aprendrà a utilitzar les eines i a donar de menjar als animals, que contribueixen a l'alimentació i al sosteniment de l'internat i de l'escola.\nVa ser al febrer d’aquest any que Craviotto va acceptar el càrrec d’ambaixador de Mans Unides i va afirmar que “És un honor que Mans Unides hagi pensat en mi com a ambaixador seu, ja que és una organització que pensa en les persones i en els seus drets, que lluita contra la fam al món i pel benestar de l'ésser humà".


per Daniel H. Marín 14/05/2021 11:45h\nEl desè capítol de 'Contar la verdad para seguir viva' va resoldre un gran misteri: per què Rocío no té relació amb el seu petit. Antonio David ha concedit una infinitat d'entrevistes, acusant la seva exmuller de ser una mare dolenta. Però la realitat podria no ser com s'ha estat dient.\nCarrasco assegura que el pare dels seus fills volia tenir als nens per a lucrar-se. Gràcies a ells, s'ha assegut en molts platons de televisió, ha protagonitzat portades. I fins i tot, ha entrat en diversos realities: 'Acorralados', 'Supervivientes' i 'GH VIP'. No obstant això, el gran negoci no era aquest, sinó els diners que Rocío els havia de pagar per ells.\nLa justícia va determinar que la néta de Jurado no es mereixia cap pensió alimentària. Per aquest motiu, la nova reina de Telecinco únicament estava obligada a manar-li diners a David Flores. El seu exmarit es va aprofitar d'aquesta circumstància, i va exigir una quantitat pròxima als 5.000 euros.\nSeguint les últimes informacions, Antonio David demanava més de 1.000 euros per a sotmetre al seu fill a un tractament d'hormones de creixement. «Aquest nen ja era més alt que un castell», matisa Rociíto. També demanava diners per a la matrícula d'una universitat a la qual mai havia anat. «L'única cosa que va aportar va ser un pamflet que va agafar d'internet», revela la mateixa font.\nPer primera vegada en molt de temps, els tribunals li van donar l'esquena al marit de Carrasco. «Jo havia de passar uns diners per David, però era una cosa ínfima comparat amb el que se'm demanava», aclareix la protagonista de 'Contar la verdad para seguir viva'. No obstant això, sembla que tampoc va estar d'acord amb aquesta xifra, perquè es va negar a pagar-la.\nAntonio David ha denunciat a la mare dels seus fills per l'impagament de la pensió. Recentment, l'afectada va haver de prestar declaració i, a la sortida dels jutjats, va dir: «això és una trama més». No obstant això, la jutgessa Verónica Carabantes ha obert una recerca bastant seriosa.\nLa jutgessa no està conforme amb aquesta estratègia i per aquest motiu ha ordenat que es realitzi una «consulta integral del patrimoni i vida laboral de la querellada». A més, ha citat al nét de la Més Gran per a donar-li l'oportunitat de seguir amb el procés, o desestimar la demanda. David Flores acudirà als jutjats el 21 de maig. Atenent les seves circumstàncies personals, ho farà acompanyat del seu pare, que ha estat l'encarregat de posar l'assumpte en mans de la justícia.\nEl gener de 2018, Rociíto va ser condemnada a pagar-li al seu petit 200 euros mensuals. Encara és considerat una persona «econòmicament dependent», però fa molt temps que no rep la pensió. En la querella, se l'acusa de mostrar «apatia, desídia, negligència i abúlia respecte a les seves obligacions tan afectives, com a econòmiques».\nLa protagonista de 'Contar la verdad para seguir viva' té un deute de 9.000 euros. Ningú entén com ha arribat a la seva situació. Perquè, en 2006 va ser nomenada hereva universal de la seva mare. Però, segons ella, hi ha hagut anys, com en 2018, que no ha pogut treballar per la pressió d'Antonio David. Així que, els seus ingressos han estat de zero euros. Estarà comptant la veritat?


Les experiències de cada lloc no es poden extrapolar directament, però amb més flexibilitat és possible reaccionar per aplicar les millors solucions\nArquitecta i consultoraLes ciutats importen perquè l’organització col·lectiva té un impacte constant sobre les nostres complicades vides. Quinze quilòmetres és la distància que ha de recórrer un programador que viu a Esplugues i treballa al Fòrum. També és el recorregut que fa un estudiant que viu a la Rambla de Terrassa per anar a l’Autònoma. O el que fa un veí de Harlem per arribar a Battery Park, a Manhattan. En transport públic, el primer tarda una hora i quart; el segon, tres quarts fent dos transbordaments, i el de Nova York, trenta minuts agafant una sola línia de metro. El doble de temps en transport públic en l’anada i en la tornada. Cada dia.\nI malauradament les ciutats importen també perquè els seus consums tenen impactes planetaris. De l’habitatge o la mobilitat se’n parla molt perquè afecten l’economia domèstica, i en prenem una consciència diària. Però els reptes ambientals no es perceben perquè les ciutats des de fa segles els amaguen o els resolen lluny dels àmbits de pas quotidians: no es visualitzen els emissaris que envien al mar les aigües brutes que circulen pel clavegueram. I només els treballadors de les companyies de serveis municipals senten la pudor de les muntanyes de residus plàstics, orgànics o de paper que es generen cada dia als districtes metropolitans. Les pèrdues en el transport de l’energia, des de les centrals nuclears fins a les subcentrals elèctriques, també són invisibles. El paisatge turístic contrasta amb els òrgans vitals de la metròpoli: centrals energètiques, abocadors, depuradores, magatzems de cotxes, dipòsits, mines i altres monuments accidentals. De tot això no se’n parla, però són temes que els municipis han d’abordar per responsabilitat amb el planeta i les futures generacions.\nQuan els supermercats envasen dues peres en una safata de porexpan i les emboliquen amb paper film, o quan importen pinyes d’Amèrica, les cuines s’omplen d’escombraries de les quals ens costa molt desprendre’ns. Algunes ciutats, com Copenhaguen, utilitzen la calor residual en la incineració dels residus no reciclables per escalfar els edificis a escala de districte. A Reykjavík s’utilitza l’energia geotèrmica del subsol per fer arribar aigua calenta a les aixetes. A Nova York hi ha aigua calenta a nivell de districte a través de grans plantes generadores de vapor. Són mesures que, combinades amb una reducció dels consums als edificis, disminueixen les emissions contaminants.\nA les ciutats també s’invisibilitza el patiment. Hi ha una tasca immensa de professionals del tercer sector que atenen els qui acaben d’arribar i no tenen papers; les mares que ho han estat sense voler-ho o massa joves; els vells que s’han fet grans i ho han perdut tot pel camí, menys els anys. Les ciutats poden teixir xarxes de confiança i educar per obrir oportunitats.\nHospitalitat, solidaritat, creativitat... són valors que es materialitzen en projectes. El carrer, la comunitat, la finca, l’escala, el bloc, la torre, el pati... són variacions d’un mateix tema: la vida col·lectiva. En aquestes agrupacions hi ha una convenient economia d’escala, però també avantatges exclusius i intangibles immediats. Amb una mentalitat oberta, a Le Grands Voisins de París han obert una vella maternitat a Denfert-Rochereau per a refugiats, que conviuen amb professionals autònoms i petits emprenedors que han canviat l’ús del vell edifici convertint les antigues habitacions en habitatges temporals i espais de treball encantadors. Fent de la necessitat virtut. ¿Quants edificis (i paradoxalment molts de públics) estan buits o abandonats, per falta de programes econòmicament viables?\nSabem ben poc del que passa a les ciutats, més enllà de les façanes. Sense aquest límit entre la casa i el carrer no serien possibles els enamoraments, els secrets, la distància, la informalitat o els canvis... L’anonimat és una de les grans virtuts de les ciutats. En l’era del big data, les dades per al que no han de servir és per controlar, ni per vendre més. Aquest és un límit que la tecnologia no hauria de traspassar mai. Però amb tecnologia sí que es poden comprendre millor comportaments canviants com la mobilitat, el comerç, la densitat viscuda... De fet, ningú no ho ha planificat, però des de fa anys tots portem a la butxaca sensors connectats a tota mena de xarxes. Els mòbils serveixen per parlar, però també poden prendre el pols a la ciutat; mai als ciutadans. Es dona la paradoxa que cedim les nostres dades a empreses com Google sense compartir-les a nivell de ciutat per millorar els serveis públics. Aquest serà, sens dubte, un dels temes dels pròxims anys. El coneixement sobre el que passa a les ciutats millora en portals de dades obertes de ciutats com Dublín o Londres.\nMirar a fora desmunta mites\nMirar a fora és important perquè les ciutats són construccions dels nostres prejudicis. Circular per Copenhaguen o Amsterdam en bicicleta interpel·la els carrers de l’Eixample. Veure els recursos que destina Hèlsinki al sensellarisme i a l’educació pública fa repensar la nostra atenció primària i els espais educatius. Caminar per la ciutat de Pune, a l’Índia, sacseja la percepció de la vida a peu de carrer. Viatjar a Lagos posa Occident davant del mirall de l’envelliment.\nLa comparació de l’actualitat urbana desmunta el clàssic “Aquí és impossible”. No tot és extrapolable, evidentment. Però si entre Tòquio i Kyoto hi ha un tren bala cada deu minuts des de fa molts anys, tot indica que projectes com el corredor mediterrani d’alta velocitat, si no ens perdéssim en discussions estèrils, serien possibles. Singapur revisa el seu pla general cada cinc anys. Nosaltres en tenim un de l’any 1976, que és més vell que jo. Esclar que hi ha pressió per redactar el nou PDU: si ha de durar quaranta anys més, val més que sigui un pla impecable! Potser l’error és pensar que un totxo gruixut serà més eficaç. Les ciutats són el reflex de fins on són capaços d’entendre’s els seus habitants per viure amb llibertat, i per això caldran plans flexibles i un marc normatiu concís i flexible.\nEls nivells d’urbanització a Europa arribaran al 75% el 2020 i al 84% el 2050, i això està generant canvis en la mentalitat d’abordar la transformació de les ciutats. El grup de recerca Habitar de la UPC ha publicat una investigació sobre els edificis reutilitzats de Barcelona, on s’han inventariat més de 1.463 casos de canvi d’ús. L’ Atles de l’aprofitament arquitectònic anticipa un canvi de mentalitat, perquè proposa capgirar la gestió del patrimoni. ¿I si, en lloc d’afavorir els enderrocs, les ciutats ho protegissin tot per defecte i fossin només casos excepcionals els que s’autoritzen a buidar? En la mateixa línia va el premi Mies van der Rohe a l’edifici de Lacaton i Vassal a Bordeus: pensar en els habitants, stricto sensu, vol dir millorar i augmentar sense demolir. De manera semblant, a Alemanya es protegeix tot el sòl rural i només en comptades ocasions es permet transformar-lo a sòl urbà. Aquestes seran, sens dubte, qüestions que una Europa urbanitzada anirà revisant fins a fer fer un gir radical a criteris que fins ara ens havien semblat obvis. Per superar conflictes com les urbanitzacions de la Costa Brava, les casetes de l’Encarnació o la protecció de Collserola cal deixar de pensar cas a cas i vèncer la resistència al canvi.\nLa disjuntiva camp o ciutat ja no és un dilema: la discussió se situarà entre les ciutats que avancen i les que s’estanquen; les que tenen remei i les que no. Ciutats capaces d’oferir espais assequibles per viure, prop dels centres de treball i amb un sistema educatiu i cultural de primer ordre. O municipis que reciclin tota la brossa que generen o que produeixin tota l’energia que consumeixen. Aquests seran els reptes pels quals es mobilitzaran les ciutats. L’enginy d’aquestes ciutats despuntarà, perquè si són capaces d’organitzar-se per resoldre aquestes qüestions, el municipalisme ho podrà fer tot.


Pedagogia, art i galerisme\nEn Dimas Fàbregas, director de l'escola, ha estat convidat a la Jornada d'Art i Galerisme 2021 a parlar d' "Una pedagogia de l'art des de l'aula", presentant la nostra manera d'aprendre a través de l'art i la cultura.\nEn Filo, a l'hora de filosofia, ha proposat a les nenes i nens de P5 d'escriure una carta als Reis d'Orient pensant en demanar coses que no es poden comprar amb diners.\nCatàlegs i gènere\nA 6è es pregunten si els catàlegs de joguines són sexistes. Per això n'han comparat de diferents i han investigat si hi ha estereotips de gènere. Malauradament encara n'hi han trobat molts.\nDegas, Jaume Plensa, Banksy, Botero, Matisse o Munch són alguns dels artistes que han inspirat les nenes i els nens de P3 a fer una activitat d'expressió corporal.\nArtistes i planetes\nEn Dimas ha anat a la Classe dels Planetes a ensenyar-los que a moltes i molts artistes els agrada representar planetes. Cadascú a la seva manera.\nA P5 aprenen el Poema de Nadal jugant amb les paraules. Busquen les imatges, miren per quina lletra comencen, si són llargues o curtes…\nGràcies famílies per la vostra solidaritat i per participar activament en la proposta de l'AFA en favor de La Marató!\nDins el projecte #Artperexplicarelmón, un equip de 6è investiga i geolocalitza els espais esportius que tenim al poble.\nAquesta és una de les preguntes que s'han fet a 2n en el projecte #Artperexplicarelmón, però també: Hi ha flors comestibles? o Cap on va l'aigua? I per això ho estan investigant.


Número del document ENS/0686/2017\nNúmero de control 17090045\nL'Acord GOV/120/2016, de 30 d'agost, crea el Pla pilot d'itineraris formatius específics (IFE) per a alumnes amb necessitats educatives especials associades a discapacitat intel·lectual lleu o moderada.\nD'acord amb el punt 2 de l'Acord de Govern esmentat, el Pla té una durada de 4 anys, des del curs escolar 2016-2017 al 2019-2020 i durant el primer curs 2016-2017 s'implanta en 8 centres educatius de titularitat pública.\nEl mateix punt de l'Acord de Govern també estableix que per als successius cursos el Departament d'Ensenyament pot valorar autoritzar centres educatius privats inclosos en el Servei d'Educació de Catalunya amb una convocatòria prèvia.\nAtesa l'experiència dels centres privats concertats d'educació especial en el tractament d'alumnes amb discapacitat intel·lectual lleu o moderada, és voluntat del Departament d'Ensenyament que aquests centres també formin part d'aquest Pla pilot.\nObrir una convocatòria pública per seleccionar 4 centres educatius privats concertats d'educació especial interessats a formar part del Pla pilot d'itineraris formatius específics (IFE) a partir del curs 2017-2018.\nLa convocatòria de selecció es regeix per les bases reguladores que consten a l'annex d'aquesta resolució.\n-3 Sol·licituds i termini de presentació\nEls interessats poden presentar les seves sol·licituds, durant el termini de quinze dies a comptar des de l'endemà de la data de publicació d'aquesta Resolució en el DOGC, adreçades a la Direcció General d'Educació Infantil i Primària del Departament d'Ensenyament, d'acord amb els impresos normalitzats que es poden trobar al portal de centres d'altres titularitats http://educacio.gencat.cat/gestiocentre.\nLa sol·licitud i la documentació que consta a l'imprès normalitzat es presenta presencialment al Registre dels serveis centrals del Departament d'Ensenyament o als registres de qualsevol òrgan de les administracions públiques, a les oficines de correus, i a qualsevol altre registre previst a la normativa vigent.\nLes sol·licituds també es poden presentar per mitjans telemàtics a través del Registre electrònic de la Generalitat de Catalunya, mitjançant una petició genèrica disponible a la seu electrònica (http://seu.gencat.cat).\n-4 Import i partida pressupostària\nL'import destinat a la selecció de centres educatius privats concertats d'educació especial interessats a impartir IFE és de 104.638,03 euros, amb càrrec a la partida pressupostària EN0120 D/488000100/4210/0000 del pressupost de la Generalitat de Catalunya per a l'any 2015 prorrogat per al 2017.\nAixí mateix, poden interposar potestativament recurs de reposició, previ al recurs contenciós administratiu, davant la consellera d'Ensenyament, en el termini d'un mes a comptar de l'endemà de la seva publicació al DOGC, segons el que disposen l'article 77 de la Llei 26/2010, del 3 d'agost, de règim jurídic i de procediment de les administracions públiques de Catalunya, i els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.\nAquesta convocatòria s'adreça a centres concertats d'educació especial.\n2. Requisits dels centres participants\na) Tenir subscrit concert educatiu per als ensenyaments d'educació especial.\nb) Disposar dels espais formatius i de la superfície indicada al web del Departament d'Ensenyament. Aquests espais estaran en funció del perfil que es vulgui impartir.\nLa puntuació màxima és de 100 punts, que es distribuirà d'acord amb els criteris següents:\na) El fet de pertànyer a un àmbit territorial que no imparteixi, el primer any del Pla pilot Pla pilot d'itineraris formatius específics (IFE) per a alumnes amb necessitats educatives especials associades a discapacitat intel·lectual lleu o moderada (curs 2016-2017), cap IFE: 20 punts.\nb) El percentatge d'alumnes que el centre té amb discapacitat intel·lectual amb un funcionament adaptatiu que els permeti gaudir, amb suport puntual, d'independència personal i de responsabilitat social, que requereixi suports puntuals per aplicar els aprenentatges en la vida i en la feina diàries:\n-Més del 30%: 10 punts.\n-Del 16% al 30%: 8 punts.\n-Del 0% al 15%: 5 punts.\nc) El desenvolupament, per part del centre, de programes de diversificació curricular: fins a 20 punts.\nd) La participació o la col·laboració actives del centre en les xarxes d'inclusió laboral del territori: fins a 10 punts.\ne) L'experiència del centre en formació postobligatòria: fins a 15 punts.\nf) L'argumentació raonada de la voluntat i l'interès del centre a participar en aquesta prova pilot: fins a 10 punts.\ng) El foment, per part del centre, de normatives o iniciatives per garantir una formació adequada als joves amb dificultat intel·lectual lleu o moderada un cop acabada l'educació secundària obligatòria o que havent complit 16 anys no l'hagin acabada: fins a 10 punts.\nh) El percentatge que té el centre de famílies ateses pel Programa interdepartamental de la renda mínima d'inserció (PIRMI), beneficiàries d'altres ajuts socials, o amb algun membre en situació d'atur: fins a 5 punts.\nLes sol·licituds les avaluen en funció dels criteris de valoració establerts, una comissió d'avaluació integrada pels membres següents o les persones que aquests designin:\n- La subdirectora general d'Ordenació i Atenció a la Diversitat, que la presideix.\n- El subdirector general d'Ordenació de la Formació Professional Inicial i Ensenyaments de Règim Especial.\n- La subdirectora general de Centres Privats.\n- El subdirector general de la Inspecció.\n- La cap del Servei d'Atenció a la Diversitat i la Inclusió.\n- La responsable d'Organització de Centres d'Infantil i Primària, que actua com a secretària.\nLa Direcció General d'Educació Infantil i Primària resol per delegació aquesta convocatòria en un termini màxim de 3 mesos a comptar de l'endemà de la publicació de la convocatòria en el DOGC.\nLa Resolució que es publica al DOGC ha d'incloure la relació ordenada de centres segons la puntuació i els que s'han seleccionat per obtenir la puntuació màxima.\nAixí mateix, poden interposar potestativament recurs de reposició, previ al recurs contenciós administratiu, davant l'òrgan que ha dictat l'acte, en el termini d'un mes a comptar de l'endemà de la seva publicació al DOGC, segons el que disposen l'article 77 de la Llei 26/2010, del 3 d'agost, de règim jurídic i de procediment de les administracions públiques de Catalunya, i els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.\n6. Dotació de plantilla\nA fi d'impartir els IFE, els centres seleccionats en aquesta convocatòria disposaran d'un increment de plantilla dins del sistema de pagament delegat. La plantilla associada a cada grup és d'un psicopedagog, 0,5 professors tècnics de formació professional i 0,5 tècnics d'integració social.\n7. Obligacions del centres seleccionats\nLa selecció del centre comporta l'acceptació dels compromisos següents:\na) Impartir els IFE d'acord amb els perfils, l'estructura, la durada, els mòduls i el contingut que es detallen en l'annex de l'Acord GOV/120/2016, de 30 d'agost, pel qual es crea el Pla pilot experimental d'itineraris formatius específics (IFE) per a alumnes amb necessitats educatives especials associades a discapacitat intel·lectual lleu o moderada.\nb) Impartir els IFE en règim de gratuïtat.\nc) Aplicar les condicions de la preinscripció, per al curs 2017-2018, als ensenyaments del Pla pilot d'itineraris formatius específics (IFE) per a alumnes amb necessitats educatives especials associades a discapacitat lleu o moderada, que determini el Departament d'Ensenyament.\nd) Facilitar total la informació i documentació que, si escau, els requereixin el Departament d'Ensenyament, la Intervenció General de la Generalitat de Catalunya, la Sindicatura de Comptes i la resta d'òrgans competents.


» Acte de reconeixement al president Francesc Cabana com a Ateneista Singular\nVideo of Acte de reconeixement al president Francesc Cabana com a Ateneista Singular\n“Quan vaig saber el resultat de les eleccions vaig pensar en aquest acte, en el sentit de reivindicar les persones que representen coses com la continuïtat en les institucions”, van ser les primeres paraules de benvinguda del president de l’Ateneu Barcelonès, Jordi Casassas, a la Sala d’actes Oriol Bohigas.\nAixí va començar l’acte en reconeixement a l’expresident Francesc Cabana i Vancells, també historiador i economista català com a Ateneista singular. Individus que “no només són Ateneu, sinó que fan que l’Ateneu sigui el que és” i que Casassas va comparar amb els “Catalans il·lustres” de l’Ajuntament de Barcelona. Entre els convidats hi podíem trobar l’expresident de la Generalitat Jordi Pujol, els Consellers Ferran Mascarell i Andreu Mas-Colell,\nReconeixements com aquest “són un deure cívic i patriòtic per conservar la memòria de les institucions” per a Casassas que entrava en qualitats més personals de l’homenatjat assegurant que “som un país peculiar: exaltem el trencament modernista i la ràbia avantguardista, però denigra el noucentista que fa coses cada dia”. A continuació, va convidar a l’escenari tres conferenciants que van abordar facetes tan personals com professionals d’un Francesc Cabana “incòmode però molt agraït”, com admetrà posteriorment.\nRosa Maria Pujol, secretària general de Joventut de la Generalitat de Catalunya (1998-2004), va ser l’encarregada d’aprofundir en l’aspecte personal de qui havia estat el seu primer cap. “Em va ensenyar a estimar la lectura, el país i la feina ben feta” va dir abans d’enumerar la llarga llista de premis i reconeixements obtinguts per Cabana: la Creu de Sant Jordi el 1998, el Primer Premi Joan Sardà d’economistes, Col·legiat d’honor als col·legis de periodistes i economistes de Barcelona...\nTot i així, Pujol va assenyalar que Francesc Cabana va renunciar al seu somni per un bé major. Es referia específicament a la creació de la Banca Catalana, que va acabar en “una desfeta econòmica amb grans danys pels qui la van sofrir”. L’homenatjat hi tingué un paper protagonista i “rebé una bufetada que molts creien que no mereixia” però esdevingué, segons Rosa Maria Pujol, “un supervivent ferit i savi”.\nPer altra banda, sempre ha estat un autor “discret, treballador, abnegat i solidari”, en la seva extensa obra. Esmenant també que com a president de l’Ateneu ha “patit incomprensions en silenci”, Pujol va dir que “sentir-lo riure és el millor que hi ha”. Entrant en matisos molt més personals el va retratar com un “fanàtic del Barça que canvia al camp”, que és feliç passant temps amb els seus néts que l’adoren i és conegut pel seu grup d’alumnes com el senyor “Camana”.\nCarles Sudrià, catedràtic de Ciències Econòmiques i Empresarials de la UB, va assumir la responsabilitat de glossar l’extensa obra de Cabana. “Es tracta d’un treballador incansable que ha contribuït a la construcció intel·lectual amb més de 40 títols, 50 anys de treball que ha desenvolupat càrrecs per altra banda”, apunta Sudrià. Diferenciant clarament tres facetes de l’escriptor: com a historiador (potser la més important), novel·lista i polemista.\nEn la seva primera faceta va fer un estudi exhaustiu de tota la història de la Banca Catalana dels segles XIX i XX. Amb una interpretació analítica de la història es va centrar especialment en els protagonistes de la industrialització: banquers i burgesos industrials així com el fracàs d’aquests i les maniobres del govern espanyol central que van impedir la creació d’una banca catalana. Palès en les fallides del Banc de Catalunya o el Banc de Barcelona. En el seu treball com a novel·lista, sobretot històric, Sudrià va destacar obres que abracen 100 anys d’història catalana com Por i diners, Els anys de l’estraperlo o Les catedrals del cotó.\nPer últim, es va centrar en la seva faceta com a polemista, amb més de 4.000 articles publicats al diari Avui. Sudrià el retrata com a “didàctic i moderat” que entén que el capitalisme pot crear riquesa però sempre de manera ètica. També va posar l’accent en el seu catalanisme en denúncies com el seu llibre Espanya, un pes feixuc. En definitiva, Carles Sudrià va justificar el reconeixement a Cabana per ser un “home modest, de passió silenciosa que ha compartit el seu coneixement”.\nComparant-lo amb l’historiador i escriptor florentí del segle XV, Francesco Giuccardini en matèria de ser prolífic, Lluís Reales, periodista i vicepresident primer de l'Ateneu durant el mandat de Cabana, va posar el seu punt de mira al Francesc Cabana més ateneista. El va descriure doncs com “un home elegant, que escolta, tot guardant una prudent distància i amb una fina ironia” i que “treballava cada dia per fer un Ateneu per a tothom”.\nEsmenant dèries de l’expresident de l’Ateneu, Reales, va fer notar la seva extrema puntualitat, l’atenció que parava als joves, el fet que era molt matinador i que volia estar al corrent de tot el que passava a l’Ateneu. A continuació, en un to més humorístic va explicar unes quantes anècdotes dels seus anys de convivència que versaven d’uns Alcorans que van haver de ser guardats a una caixa forta o dels impediments que va posar el govern central per a què Oli Renn visités l’Ateneu.\nA més a més, tot i haver patit uns anys difícils amb la crisi durant la seva presidència va ser “escrupolós amb els pressupostos ja que tothom havia de passar per caixa”. També va fer notar que va “gestionar un equip dissenyat per Ferran Mascarell i va posar ordre per endreçar la casa”. Per a Reales, “el país necessita persones del tarannà de Francesc Cabana, amb ganes de fer feina i ben feta”.\nDesprés de Lluís Reales, Ferran Mascarell, Conseller de Cultura i exvicepresident de l’Ateneu, va prendre la paraula. Subratllant l’alta importància de la feina de Cabana per al govern, com el seu llibre sobre el compendi de greuges econòmiques que demostra que passa “quan l’estat posa pegues”. La importància de l’emprenedor com a persona que “construeix país” va ser un altre punt destacat pel Conseller Mascarell que argumentava que Cabana n’ha construït la imatge. També les seves reivindicacions d’aquest emprenedor en relació amb la societat civil i els seus valors van ser posades de manifest.\nVa descriure Francesc Cabana com “el prototip d’home amb virtuts i atributs que de la seva manera de fer n’extreu uns valors que defensa” i com un “patriota, tal com l’hem d’entendre”. Complementàriament va destacar el seu compromís, generositat i moderació que Mascarell va poder apreciarr a les reunions de la junta on “compren i entén”. Així doncs, el va titllar de “magnífic president” i el va posar a l’alçada dels noms il·lustres de la intel·lectualitat catalana que han presidit l’Ateneu Barcelonès com Angel Guimerà, Pompeu Fabra o el mateix predecessor de Cabana, l’arquitecte Oriol Bohigas. Des del punt de vista de Ferran Mascarell, “calen infraestructures d’Estat però al seu costat calen les de la societat civil (com l’Ateneu)”, per tant, “com a president Cabana ha ajudat a fer avançar el país amb la seva feina ben feta”.\nAgraïments de Francesc Cabana\nFinalment, va arribar el moment de la rèplica del homenatjat. Quan Francesc Cabana i Vancells va pujar a l’escenari va donar gràcies als assistents i a tots aquells que conformaven l’Ateneu per un acte que va admetre que “no esperava”. Tot seguit, va manifestar que creia en “el passat, present i futur de la institució” com a lloc de trobada on “tothom té dret a parlar i on hi ha una tolerància absoluta, ja que ningú te el 100% de la raó”. També la va perfilar com una plataforma de llançament on “aprens de l’altre” i d’on surten literats (de l’Escola d’escriptura), artistes o polítics.\nPer acabar, va lloar la cultura catalana i la llarga tasca de més de 150 anys de l’Ateneu Barcelonès promovent-la.i va acabar dient que “l’homenatge que realment cal fer és a l’Ateneu perquè és el que ens uneix a tots”.\n02/07/2014 - 19:30\nLa passió d’un europeista\nVIII Memorial Mompou-Bravo. Recital de veu i piano\nVIII Memorial Mompou-Bravo\nVIII Memorial Mompou-Bravo. Recital de violí i piano


Mercedes Milà defensa Rocío Carrasco davant les crítiques | Antena 3\n«El seu testimoni em sembla extraordinari, valent i molt necessari», manifesta la presentadora catalana\nper Miguel Cuartas 20/05/2021 13:45h\nMercedes Milà estrena temporada de 'Scott y Milá' aquest dijous 20 de maig a les 22.00 h a 'Movistar +', i hores abans de tornar a veure-la en antena, la periodista catalana ha concedit una xerrada a 'Ecoteuve', on ha volgut parlar sobre Rocío Carrasco i la docusèrie que protagonitza tots els dimecres en 'prime time'.\nLa periodista ha confessat que «segueixo a peu de la lletra a Rocío Carrasco perquè el maltractament és un tema que m'interessa i que sempre he denunciat. El seu testimoni em sembla extraordinari, valent i molt necessari», manifesta.\nL'emotiu missatge que va rebre Mercedes Milà\nL'expresentadora de 'GH' defensa sense cap mena de dubte a Rocío Carrasco i creu que aquest cas ha provocat una polarització entre la gent que es creu el seu relat i la que no ho fa. «La diferència entre uns i altres és que hagis viscut de prop algun cas de maltractament, que hagis entès fins on pot arribar un maltractador, fins a quin nivell de subtilesa arriba el mal. En aquest moment reconeixes les paraules de Rocío com l'única veritat».\nMercedes assegura que ha parlat amb Rocío Carrasco: «M'ha escrit per agrair-me un text que vaig escriure a Instagram. M'ho ha agraït perquè vaig tenir relació amb la seva mare i, fins i tot, vaig anar a casa seva en més d'una ocasió i ho ha recordat. Ha estat molt bonica la manera que ha tingut d'agrair-m'ho. M'ha enviat un WhatsApp preciós».\n«La subtilesa del maltractament arriba fins on faci falta per tal d'aïllar i matar la víctima. Com si l'home que agredeix necessités destruir-se a si mateix, arriba fins on faci falta en el seu camí de dolor. Ell no se suporta perquè aquesta dona és el seu mirall, per això es torna subtil en el mal», diu en el post que ha emocionat a la filla de Rocío Jurado.\nAfalac a 'La Fábrica de la Tele'\nA més, Mercedes Milà explica que habitualment segueix tots els programes que aborden el cas de Rocío Carrasco i tots aquells debats que parlen sobre la violència de gènere. «Segueixo aquests programes perquè veig els comentaris que sorgeixen i és molt interessant el que està fent 'La Fábrica de la Tele' i com treballen tots els programes segons el documental. És una cosa que, televisivament, és molt important i nou. Em trec el barret davant els amos de la productora, Óscar Cornejo i Adrián Madrid», afirma.\nTorna a la televisió parlant sobre la sexualitat masculina\nLa periodista torna a Movistar i ho fa amb un primer programa sobre la sexualitat masculina. «Aquest capítol és producte de la petició dels homes, que es van queixar perquè només vam parlar sobre sexualitat femenina. Els hem escoltat i hem descobert coses importants: hi ha por a les relacions sexuals, la mida importa -es fan coses curioses per aconseguir-ne un gran- i hi ha una autèntica epidèmia de masturbació desesperada per la pornografia», confessa la presentadora de 'Scott y Milá'.\n¡Esta noche #ScottYMilá vuelven a @MovistarPlus con el estreno de la T3! ?\nDespués de descubrirnos la sexualidad femenina, en este primer episodio Mercedes Milá se adentrará en el complejo mundo de la sexualidad masculina. ?ESTRENO esta noche a las 22.03h en @cero. pic.twitter.com/OOwkgrOsN5\n— #0 de Movistar+ (@cero) May 20, 2021\nEn aquesta nova etapa, Milà parlarà sobre l'alimentació, l'educació i la relació entre les persones i les seves mascotes. «Em genera curiositat i emocions, just el que volia. Estic molt a gust a Movistar», sentencia, tot i que no descarta tornar algun dia a la televisió en obert.\nÚltima hora Última hora Cor Última hora Movistar Última hora Sálvame Última hora Mercedes Milá Última hora Telecinco Última hora Rocío Carrasco Última hora Mediaset\nAntonio David va guanyar 5 milions parlant de Rocío Carrasco\nEm va posar les banyes: Olga Moreno reconeix les infidelitats d'Antonio David


Notícies - L'Hospital Universitari MútuaTerrassa és el més ràpid de Catalunya en actuar davant un ictus\nInicia sessió o Registra't | dijous, 13 de desembre 16:18\nDos metges mirant els informes d'un pacient a l'Hospital Universitari MútuaTerrassa / Foto: ACN\nel 13/març Alba Triadó Societat PDF\nL'Hospital Universitari MútuaTerrassa (HUMT), que dóna servei a Sant Cugat, és el centre mèdic de Catalunya més ràpid davant d'un cas d'ictus. El centre vallesà presenta un temps mitjà d'actuació de 26 minuts davant un Codi Ictus, 12 minuts inferior a la mitjana dels 25 centres catalans que també administren el tractament intravenós segons les dades de l'últim informe del Pla Director de la Malaltia Vascular Cerebral del departament de Salut.\nEl document també explica que l'HUMT va atendre l'any passat 234 Codi Ictus i va derivar 59 pacients a l'Hospital Clínic de Barcelona on van rebre un tractament amb trombectomia intraarterial, ja que actualment l'hospital no disposa d'aquesta medicació.\nEl centre hospitalari va implantar el Codi Ictus el 2006 i des dels darrers quatre anys ha ocupat la primera o la segona posició del rànquing.\nQuè és un ictus cerebral?\nL'ictus és la primera causa de mort en la dona i la segona a nivell global i la primera causa de discapacitat física en adults. La dolència es produeix quan un trombe obstrueix una artèria i impedeix que el flux de sang i oxigen arribi a la regió cerebral que depèn d'aquest vas sanguini. Els científics estimen que per cada minut que passa sense que arribi sang i oxigen al cervell moren prop de dos milions de neurones.\nLa rapidesa d'actuació en aquests casos és un factor clau per a la recuperació del pacient, també per millorar el pronòstic per afectats per un ictus agut.


Ordenança municipal sobre la Tinença i la Protecció d'animals\n01:38 | 21/04/2021\nDes de fa uns anys s’estan implantant una sèrie de normatives a nivell autonòmic i municipal per tal de garantir la protecció i benestar animal, i des de l’Ajuntament volem seguir avançant en aquest camí. És per aquest motiu que s’ha creat una nova Ordenança Municipal sobre la Tinença i la Protecció d’animals. Amb ella es pretén garantir una tinença responsable dels animals per aconseguir un bon nivell de convivència entre persones i animals, assolir el màxim nivell de protecció i benestar dels animals, i preservar la salut i la seguretat de les persones i dels animals.\nPer promoure de manera adequada aquesta ordenança, és necessari que els propietaris d’animals de companyia (gossos, gats i fures) compleixin amb les seves obligacions: els tinguin correctament identificats i censats, els portin lligats de manera adequada per la via pública, recullin les deposicions dels seus animals, el bon ús de les zones d’esbarjo per a gossos, la no alimentació d’animals de carrer, entre molts altres punts que queden regulats a l’Ordenança.\nLa FAADA (Fundació per a l'assessorament i acció en defensa dels animals) duu a terme la campanya “Sóc responsable” amb la que compartim els objectius principals:\nLa nova Ordenança sobre la Tinença i Protecció d’animals la podreu trobar a la vostra disposició a la pàgina web un cop hagi estat aprovada inicialment a la sessió plenària prevista per dijous 26 de març.\nPer a més informació, podeu contactar amb el departament de Salut Pública de l’Ajuntament de Montmeló: 93 572 00 00.\nData de modificació: 20/03/2015 17:21:56